KOMISSION DIREKTIIVI,
annettu 14 päivänä heinäkuuta 1978,
moottoriajoneuvojen ottomoottoreiden kaasujen aiheuttaman ilman pilaantumisen estämiseksi toteutettavia toimenpiteitä koskevan jäsenvaltioiden lainsäädännön lähentämisestä annetun neuvoston direktiivin 70/220/ETY mukauttamisesta tekniikan kehitykseen (78/665/ETY)
EUROOPAN YHTEISÖJEN NEUVOSTO, joka
ottaa huomioon Euroopan talousyhteisön perustamissopimuksen,
ottaa huomioon moottoriajoneuvojen ja niiden perävaunujen tyyppihyväksyntää koskevan jäsenvaltioiden lainsäädännön lähentämisestä 6 päivänä helmikuuta 1970 annetun neuvoston direktiivin 70/156/ETY(1), sellaisena kuin se on muutettuna liittymisasiakirjalla, ja erityisesti sen 11, 12 ja 13 artiklan,
ottaa huomioon moottoriajoneuvojen ottomoottoreiden kaasujen aiheuttaman ilman pilaantumisen estämiseksi toteutettavia toimenpiteitä koskevan jäsenvaltioiden lainsäädännön lähentämisestä 20 päivänä maaliskuuta 1970 annetun neuvoston direktiivin 70/220/ETY(2), sellaisena ökuin se on muutettuna liittymisasiakirjalla, ja erityisesti sen 5 artiklan,
sekä katsoo, että
neuvoston 22 päivänä marraskuuta 1973 hyväksymässä Euroopan yhteisön ensimmäisessä toimintaohjelmassa ympäristöalan toimenpiteiksi vahvistetaan, että direktiivejä voidaan muuttaa viimeaikaisen tieteellisen kehityksen huomioon ottamiseksi erityisesti ottomoottoreiden kaasujen aiheuttaman ilman pilaantumisen osalta,
direktiivissä 70/220/ETY on annettu suurimmat sallitut raja-arvot moottoriajoneuvojen ottomoottoreiden hiilimonoksidin ja palamattomien hiilivetyjen päästöjen osalta; ensiksi näitä rajoja on alennettu 28 päivänä toukokuuta 1974 annetulla neuvoston direktiivillä 74/290/ETY(3), ja joita täydennettiin vahvistamalla raja-arvot typen oksidien pääsötöjen osalta 30 päivänä marraskuuta 1976 annetulla komission direktiivillä 77/102/ETY(4),
kansanterveyden sekä ympäristön suojelemista koskevat vaatimukset edellyttävät lyhyellä aikavälillä jälleen näiden raja-arvojen alentamista; moottoreiden suunnittelussa tapahtuneen teknisen kehityksen perusteella on nyt mahdollista suorittaa tällainen tiukennus siten, ettei vaaranna yhteisön politiikan päämääriä muilla aloilla, etenkään järkiperäisen energian käytön osalta, ja
tässä direktiivissä säädetyt toimenpiteet ovat moottoriajoneuvoalan kaupan teknisten esteiden poistamiseksi annettujen direktiivien mukauttamista tekniikan kehitykseen käsittelevän komitean lausunnon mukaiset,
ON ANTANUT TÄMÄN DIREKTIIVIN:
1 artikla
Muutetaan direktiivin 70/220/ETY, sellaisena kuin se on muutettuna direktiivillä 74/290/ETY ja direktiivillä 77/102/ETY, liitteitä I, II, III, V ja VII, tämän direktiivin liitteen mukaisesti.
2 artikla
1. Jäsenvaltiot eivät saa 1 päivästä huhtikuuta 1979 alkaen moottoreiden kaasujen aiheuttamaan ilman pilaantumiseen liittyvistä syistä:
- evätä moottoriajoneuvotyypiltä ETY-tyyppihyväksyntää tai kansallista tyyppihyväksyntää tai kieltäytyä antamasta direktiivin 70/156/ETY 10 artiklan 1 kohdan viimeisessä luetelmakohdassa tarkoitettua asiakirjaa;
- kieltää tällaisten ajoneuvojen liikkeelle laskemista,
jos tämän moottoriajoneuvotyypin tai tällaisten ajoneuvojen kaasumaisten päästöjen tasot täyttävät direktiivin 70/220/ETY, sellaisena kuin se on muutettuna tällä direktiivillä, vaatimukset.
2. Alkaen 1 päivästä lokakuuta 1979 jäsenvaltiot:
- eivät saa enää antaa direktiivin 70/156/ETY 10 artiklan 1 kohdan viimeisessä luetelmakohdassa tarkoitettua asiakirjaa moottoriajoneuvotyypille, jonka kaasumaisten päästöjen tasot eivät täytä direktiivin 70/220/ETY, sellaisena kuin se on muutettuna tällä direktiivillä, vaatimuksia,
- voivat evätä kansallisen tyyppihyväksynnän moottoriajoneuvotyypiltä, jonka kaasumaisten päästöjen tasot eivät täytä direktiivin 70/220/ETY, sellaisena kuin se on muutettuna tällä direktiivillä, vaatimuksia.
3. Jäsenvaltiot voivat 1 päivästä lokakuuta 1981 alkaen kieltää sellaisten ajoneuvojen ensimmäisen liikkeelle laskemisen, joiden kaasumaisten päästöjen tasot eivät täytä direktiivin 70/220/ETY, sellaisena kuin se on muutettuna tällä direktiivillä, vaatimuksia.
4. Jäsenvaltioiden on saatettava tämän direktiivin noudattamisen edellyttämät säännökset voimaan ennen 1 päivää tammikuuta 1979 ja ilmoitettava tästä komissiolle viipymättä.
3 artikla
Tämä direktiivi on osoitettu kaikille jäsenvaltiolle.
Tehty Brysselissä 14 päivänä heinäkuuta 1978.